مۆنیکا لوینسکی

مۆنیکا سامیل لوینسکی (لەدایکبووی ٢٣ی تەممووزی ١٩٧٣) چالاکی ئەمریکی، کەسایەتی تەلەڤیزیۆنی، دیزاینەری فاشیۆن و خزمەتگوزارێکی پێشووی کۆشکی سپییە. دوای نکۆڵی لێکردنی لە سەرەتادا سەرۆکی ئەمریکا بیڵ کڵینتن لە ساڵی ١٩٩٨ دانی بەوەدانا کە پەیوەندی نەشیاوی لەگەڵ مۆنیکا لوینسکی دا ھەبووە ئەو کاتەی لە ساڵی ١٩٩٥–١٩٩٦ لە کۆشکی سپی کاری دەکرد کە دواتر بوو بەھۆی ئەوەی بیڵ کلینتۆن وەک دووەم سەرۆکی ئەمریکا ڕووبەڕووی لێپێچینەوە بێتەوە. لە ئەنجامی ڕووماڵی گشتی ئابڕووچوونە سیاسییەکەدا لوینسکی ناوبانگێکی گەورەی جیھانی بەدەستھێنا.

مۆنیکا دواتر سەرقاڵی چەندین کاری بازرگانی بوو کە بریتی بوو لە دیزاینی جانتای دەستی لەژێر ناوی خۆیدا و بەژداری کردنی لە ڕیکلامی بازرگانی و کەسایەتییەکی سەر شاشەی تەلەڤیزیۆن. لوینسکی دواتر بڕیاریدا کە ژیانی گشتیی جێبھێڵێت و ھەوڵی بەدەستھێنانی بڕوانامەی ماستەر لە دەروونناسی بدات لە لەندەن. ساڵی ٢٠١٤ مۆنیکا کەوتەوە بەر چاوی گشتی وەک چالاکوانێکی دژ بە دەستدرێژی سەر ئینتەرنێت.

 سەرچاوەکان 

 بەستەرە دەرەکییەکان 



 "The Price of Shame" speech at TED

 Roger Ailes Dream Was My Nightmare

پۆل:لەدایکبووانی ١٩٧٣
پۆل:زیندووان
پۆل:کۆچەرانی ئەمریکی لە شانشینی یەکگرتوو
پۆل:دەرچووانی قوتابخانەی ئامادەیی بێڤرڵی ھیڵس
پۆل:ژنانی ئەمریکی لە سەدەی ٢١ەم
پۆل:نمایشکارانی جلوبەرگی ئەمریکی
پۆل:خەڵکی ئەمریکا بە ڕەچەڵەک لیتوانیا-جوولەکە
پۆل:کەسایەتییە تەلەڤیزیۆنییە ژنە ئەمریکییەکان
پۆل:چالاکوانە جووەکان
پۆل:گەلی ئەمریکی بە ڕەچەڵەک ڕووسی-جوولەکە